OpenLLM-France/wikimedia huggingface dataset:
# Peluda (monstre)

La Peluda (també coneguda com La Velue - «La Peluda» en francès) era un suposat monstre mitològic o drac que terroritzava la Ferté-Bernard, a França. Es deia que voltava pel riu Huisne.

## Aparença

Es deia que era de la grandària d'un toro i tenia cap de serp. El seu cos era rodó i estava cobert de pelatge verd, i tenia agullons, la picada dels quals era mortal. Les seves potes eren amples, similars a les d'una tortuga d'aigua dolça. Tenia cua de serp, amb la qual podia matar a persones i animals.

## Llegenda del seu origen

Es deia que aquest animal va sobreviure al Diluvi sense haver entrat a l'Arca. Noè va decidir deixar fora a la bèstia perquè era perillosa per als altres animals, ja que tenia mal caràcter i quan s'enutjava exhalava foc i escopia un àcid mortal. Noè va enganyar a la criatura perquè cregués que salparien al capvespre, però al final l'Arca va salpar a l'alba.
El monstre, conegut com la Peluda, va lluitar per salvar-se i va prometre venjar-se dels humans per abandonar-la. Sent amfibi i tenint pell gruixuda, la Peluda va nedar usant la seva cua gruixuda i serpentina. Va nedar fins a afeblir la seva cua, provocant que sigui l'únic punt vulnerable en el seu cos cuirassat.

## Història dels seus atacs

La Peluda va sorgir de la seva cova en l'edat mitjana i es va amagar en la ribera del riu Huisne a França. En venjança per haver estat abandonada durant el Diluvi, va començar a atacar humans purs i innocents, preferint a les donzelles i nens. Buscava a les donzelles més virtuoses, i a aquella que era capturada la cridaven la Xaieta (l'Agnelle). L'anomeren llavors en francès La Velue. Va atacar granges, estables i pobles. Va arruïnar collites amb el seu alè de foc i trepitjava a les seves víctimes amb les seves poderoses potes.
Quan era perseguida pels camperols, se submergia en el Huisne, fent-lo desbordar, i inundant tota la zona. Un dia, va atrapar a una donzella i la va arrossegar ferida al jaç del Huisne. El nuvi de la jove va decidir rescatar-la i va ser ajudat per diversos ferrers que van fer l'espasa amb fulla ampla més afilada i lleugera de totes. El jove va practicar dia i nit fins que va poder manejar bé l'espasa, abans de sortir a matar la bèstia cuirassada. Finalment es va enfrontar al monstre i va tallar amb l'espasa la cua de la Peluda, el seu únic lloc vulnerable. El monstre va morir i va ser embalsamat. Es va festejar la seva mort amb tambors, pifres i danses.

## En la cultura popular

* El monstre apareix esmentat a El llibre dels éssers imaginaris de Jorge Luis Borges.
* L'enemic final de Chrono Trigger, de Squaresoft, Lavos, s'inspira en la Peluda.

## Referències

* ↑ «La reescritura y la apropiación del discurso en el Manual de zoología fantástica» (en castellà). [Consulta: 6 gener 2016].
* ↑ «Peluda - Borges Center» (en anglès). [Consulta: 6 gener 2016].
* ↑ «Lavos - Chronopedia» (en anglès). [Consulta: 6 gener 2016].

## Enllaços externs

* Mitologies i llegendes - La peluda.
* The Monstrous Dragons.
# Carril

* No s'ha de confondre amb Rail.
S'anomenen carrils als llocs preparats per al pas de certs vehicles. Per exemple, els carrils a les vies, per possibilitar la circulació de trens, que normalment s'ajunten mitjançant travesses i balats. O els carrils bici, carrils bus, carrils taxi, destinats a la circulació de vehicles específics.

## Referències

* ↑ «carril» (en català). Gran enciclopèdia catalana. [Consulta: 27 febrer 2022].
Viccionari
# Peltop de plana

El peltop de plana (Peltops blainvillii) és una espècie d'ocell de la família dels artàmids.

## Hàbitat i distribució

Habita grans arbres a la vora del bosc a Nova Guinea, Waigeo, Salawati i Misool.

## Referències

* ↑ «Peltop de plana». Cercaterm. TERMCAT, Centre de Terminologia. Rev. 20/02/2021(català)
# Partit Gallec Independent

Partit Gallec Independent (PGI) fou un partit polític d'ideologia centrista d'àmbit gallec, fundat el 1977 i liderat per José Luis Meilán, David Pérez Puga i José García García. El 1978 es va integrar en la Unió de Centre Democràtic. El 1982, després de la dissolució de la UCD, i després de les eleccions generals d'aquell any, es va refundar, però amb una posició política més autonomista, encoratjat per Pablo González Mariñas. El PGI va ser un dels promotors de la Coalició Gallega el 1983, en la qual es va acabar integrant.

## Referències

* ↑ «MPR. Partidos Políticos · Ministerio de la Presidencia. Servicio Central de Publicaciones». [Consulta: 9 setembre 2021].
# Cape Carteret

Cape Carteret és una població dels Estats Units a l'estat de Carolina del Nord. Segons el cens del 2008 tenia 1.389 habitants.

## Demografia

Segons el cens del 2000, Cape Carteret tenia 1.214 habitants, 545 habitatges i 415 famílies. La densitat de població era de 197,8 habitants per km².
Dels 545 habitatges en un 17,2% hi vivien nens de menys de 18 anys, en un 69,5% hi vivien parelles casades, en un 5,3% dones solteres, i en un 23,7% no eren unitats familiars. En el 21,1% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,51.
Per edats la població es repartia de la següent manera: un 14,7% tenia menys de 18 anys, un 3,7% entre 18 i 24, un 18,5% entre 25 i 44, un 29,7% de 45 a 60 i un 33,4% 65 anys o més.
L'edat mediana era de 54 anys. Per cada 100 dones de 18 o més anys hi havia 93,3 homes.
La renda mediana per habitatge era de 44.514 $ i la renda mediana per família de 49.722 $. Els homes tenien una renda mediana de 30.542 $ mentre que les dones 25.000 $. La renda per capita de la població era de 26.806 $. Entorn del 2,6% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cape Carteret». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cape Carteret». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nombre 141

El nombre 141 (CXLI) és el nombre natural que segueix el nombre 140 i precedeix el nombre 142. La seva representació binària és 10001101, la representació octal 215 i l'hexadecimal 8D. La seva factorització en nombres primers és 3×47; altres factoritzacions són 1×141 = 3×47; és un nombre 2-gairebé primer: 3 × 47 = 141.
# Anders Aplin

Anders Aplin (21 de juny de 1991) és un futbolista singapurès.

## Selecció del Singapur

Va debutar amb la selecció del Singapur el 2018. Va disputar 2 partits amb la selecció del Singapur.

## Estadístiques

Selecció del Singapur :
| Anys | Partits | Gols |
| 2018 | 2 | 0 |
| Total | 2 | 0 |

## Referències

* ↑ Anders Aplin a National-Football-Teams.com (anglès)
# Serrat de Graus

El Serrat de Graus és una muntanya de 725,3 metres que es troba al nord-est de la masia de Graus, al municipi de Lladurs (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Martí Camós i Segura

Martí Camós i Segura (Palamós, Baix Empordà, 4 d'abril de 1956) és un músic català, director de la cobla Els Montgrins. Va estudiar solfeig, piano, clarinet, saxòfon i tenora, i va començar la seva carrera amb el conjunt Punto Rojo i la cobla Baix Empordà. Va dirigir també la coral El Progrés de Palamós. Així mateix va escriure una sardana obligada de tenora que ell mateix interpretava: La cala del Corb.

## Referències

* ↑ «Sardanes d'en Martí Camós». Sardanistes. [Consulta: 11 gener 2023].
* ↑ «Camós i Segura, Martí - Músics per la Cobla». Músics per a cobla. [Consulta: 11 gener 2023].
# Sialia

Sialia és un gènere d'ocells de la família dels túrdids (Turdidae). Aquests moixons de color general blau, sobretot els mascles, habiten a les zones boscoses d'Amèrica del Nord i Central.

## Llistat d'espècies

Segons la classificació del IOC (versió 2.7, 2011) hom distingeix tres espècies al gènere Sialia:
* Sialia sialis - siàlia oriental.
* Sialia mexicana - siàlia occidental.
* Sialia currucoides - siàlia muntanyenca.
# Herman ten Kate

Herman Frederik Carel ten Kate (Amsterdam, 21 de juliol de 1858 - Cartago, 4 de febrer de 1931) va ser un antropòleg neerlandès que feu un treball extens sobre els pobles indis de Baixa Califòrnia.
Herman ten Kate va nàixer al si d'una família d'artistes, el seu pare era retratista i aquarel·lista. Es crià a l'Haia i més endavant estudià a l'Acadèmia de Belles Arts de la ciutat i durant l'hivern va acompanyar un aquarel·lista famós i amic de son pare, Charles van de Velde, a un viatge que aquest havia de fer a Còrsega. Amb tot abandonà ràpidament aquesta carrera, ja que es veié atret per les ciències. Així, aconsellat pel professor de geografia i d'etnologia de la Universitat de Leiden, Pieter Johannes Veth, estudià les ciències naturals, lingüística i medicina a aquesta universitat de 1877 a 1882 abans de millorar la seva formació a París, on estudià a l'Escola d'antropologia amb Paul Broca, a Berlín, a Göttingen i a Heidelberg. Va ser en aquesta darrera ciutat que es doctorà amb la tesi que presentà en alemany: Zur Craniologie der Mongoloiden. Beobachtungen und Messungen.
Després d'aquest èxit, tornà a casa i va decidir d'anar-se'n a Amèrica per a satisfer la curiositat que sentia pels pobles nadius d'Amèrica. Va mirar de persuadir la Societat neerlandesa de geografia, la Companya de ciències de Holanda i sobretot el seu pare, per tal de finançar la seva anada, i els seus estudis sobre els indis, als Estats Units i a Mèxic. Començà aleshores la seva propensió a viatjar sense treva.
D'ençà novembre del 1882 fins a les acaballes de 1883 visqué al continent americà on estudià el mode de vida de les tribus del sud-oest dels Estats Units i del nord de Mèxic antropològicament i etnografica. L'any següent, acompanyà el príncep Roland Bonaparte a Lapònia i també viatjà per diversos països escandinaus. Els anys posteriors, la seva dèria de viatges augmentà més encara, entre 1885 i 1886 visità les Antilles, Veneçuela, els Estats Units i Canadà, durant l'hivern dels anys 1886 i 1887 va romandre a Algèria. A la tardor del 1887, se'n tornà als Estats Units i en companya del seu amic, l'antropòleg Frank Hamilton Cushing, va col·laborar a l'expedició Hemenway, aprofitant aquesta oportunitat per a estudiar les poblacions autòctones d'Arizona i dels voltants.

## Referències

* ↑ Lloc web sobre aquest autor i els amerindis que va estudiar
* ↑ «Article sobre ten Kate a GoDutch.com». Arxivat de l'original el 2014-01-19. [Consulta: 29 març 2012].
# Cape Coral

Cape Coral és una població dels Estats Units a l'estat de Florida. Segons el cens del 2009 tenia 162.852 habitants.

## Demografia

Segons el cens del 2000, Cape Coral tenia 109.286 habitants, 40.768 habitatges, i 30.209 famílies. La densitat de població era de 375,4 habitants per km².
Dels 40.768 habitatges en un 29,5% hi vivien nens de menys de 18 anys, en un 61,2% hi vivien parelles casades, en un 9,3% dones solteres, i en un 25,9% no eren unitats familiars. En el 19,7% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,6% tenia menys de 18 anys, un 5,8% entre 18 i 24, un 26,8% entre 25 i 44, un 25,3% de 45 a 60 i un 19,6% 65 anys o més.
L'edat mediana era de 42 anys. Per cada 100 dones de 18 o més anys hi havia 91,6 homes.
La renda mediana per habitatge era de 43.410 $ i la renda mediana per família de 47.503 $. Els homes tenien una renda mediana de 32.320 $ mentre que les dones 25.068 $. La renda per capita de la població era de 21.021 $. Entorn del 5,3% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cape Coral». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Cape Coral». American Fact Finder. Oficina del Cens dels Estats Units, 12-01-2010.
# Om namah shivaya

Om namah shivaya (en sànscrit ॐ नमः शिवाय Aum Namaḥ Śivāya) és un mantra al déu Xiva i un dels més coneguts de l'hinduisme i en especial del xivaisme. També se'l coneix com a Panchakshara, el mantra de "cinc síl·labes" (excloent "Om").
La seva traducció seria "om! reverències a Xiva". namah significa "reverències" i shivaya "a Xiva". Això és precedit per la síl·laba mística Om.
La mística xivaista diu que en aquest mantra resideix tot el coneixement intuïtiu del xivaisme.

## Bibliografia

* Gandhikota V. Shubba Rao, Saitri - i tre Sai Gayatri Mantra, Mother Sai Publications of Italy

## Enllaços externs

* Significat i àudio del mantra Om Namah Shivaya (anglès)
# Filó de Tars (metge)

Filó de Tars (en llatí Philon, en grec antic Φίλων) era un metge grec nadiu de Tars a Cilícia, que va viure al segle I aC o fins i tot abans. Galè en parla i diu que va ser anterior al seu temps.
Va ser l'autor d'un conegut antídot anomenat filoni (philonium, Φιλώνειον, que va descriure en un curt i enigmàtic poema en grec que Galè va conservar i en va donar breus explicacions. L'antídot és esmentat sovint pels autors antics com Galè, Areteu, Paule Egineta, Aeci, Joan Actuari, Marcel, Alexandre de Tral·les, Nicolau Mirepsos i Avicenna.
Cels parla d'un Filó descobridor d'un col·liri, que seria aquest mateix personatge. S'ha suposat per alguns autors que aquest Filó de Tars podria haver estat Filó Herenni Bibli, el gramàtic, però sense gaire fonament.

## Referències

* ↑ 1. Philon a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 313
# Maruina pebeta

Maruina pebeta és una espècie d'insecte dípter pertanyent a la família dels psicòdids que es troba a Sud-amèrica: la província de Córdoba (l'Argentina).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Ibáñez-Bernal, S., 1994. Maruina (Maruina) pebeta: a new species of torrenticolous Psychodidae (Diptera) of Cordoba Province, Argentina. Revista Brasileira de Entomologia, São Paulo, 38 (1):57-62.
# Setge de Balaguer (1280)

El setge de Balaguer fou un setge que es produí a Balaguer el 1280 durant les revoltes dels nobles contra Pere el Gran. Aquesta batalla fou guanyada pel bàndol reial.
Les despeses bèl·liques de Jaume el Conqueridor havien malmès la hisenda de la corona, i Pere el Gran va pretendre imposar a Catalunya el cobrament del bovatge. Això va causar un gran descontentament entre la noblesa catalana (les dinasties d'Urgell, de Foix, de Pallars, de Cardona, d'Erill), encapçalada pel comte Roger Bernat III de Foix, al qual es va unir el comte d'Urgell, el de Pallars, el vescomte de Cardona i d'altres. Pere III va reunir els nobles fidels de València i Catalunya, i la revolta d'aquests nobles fou derrotada a Balaguer el 1280, finalitzant així l'oposició feudal a Catalunya.

## Bibliografia

* Bernat Desclot, Llibre del rei en Pere e dels seus antecessors passats Arxivat 2007-02-10 a Wayback Machine.
# Hermana Muerte

Hermana Muerte (en català Germana Mort) és una pel·lícula espanyola de terror sobrenatural original de Netflix de l'any 2023. Està dirigida per Paco Plaza i amb Aria Bedmar com a principal protagonista. És una preqüela del films Verónica. Ha estat subtitulada al català.

## Sinopsi

A l'Espanya de la postguerra, Narcisa (Aria Bedmar), una jove novícia amb poders sobrenaturals, comença a treballar de professora en un antic convent, ara col·legi per a nenes. A mesura que passen els dies, els estranys successos i les situacions cada vegada més inquietants que la turmenten acabaran per portar-la a desenredar la troca de secrets que envolten el convent i aguaiten els seus habitants.

## Repartiment

* Aria Bedmar com a Germana Narcisa
* Maru Valdivielso com a Germana Julia
* Sara Roch com a Rosa
* Almudena Amor com a Germana Socorro
* Chelo Vivares

### Amb la col·laboració especial de

* Consuelo Trujillo com a Germana Muerte
* Sandra Escacena com a Verónica Gómez

## Llançament

El film es va pre-estrenar al Festival de Cinema de Sitges el 5 d'octubre del 2023. Posteriorment, es va llançar a la plataforma de streaming Netflix el 27 d'octubre.

## Referències

* ↑ «Paco Plaza se consagra como maestro del terror con 'Hermana Muerte', la precuela de 'Verónica'» (en castellà). Cinemanía. 20, 07-10-2023. [Consulta: 7 octubre 2023].
* ↑ «'Hermana muerte', la precuela de 'Verónica' de Paco Plaza, inaugurará el Festival de Sitges 2023 antes de su paso por Netflix» (en castellà). Fotogramas, 18-05-2023. [Consulta: 7 octubre 2023].
* ↑ «Hermana muerte». Goita què fan, ara!. [Consulta: 28 octubre 2023].
* ↑ «Paco Plaza inaugura Sitges con los sustos de convento de «Hermana muerte»» (en castellà). La Voz de Galicia, 06-10-2023. [Consulta: 7 octubre 2023].

## Enllaços externs

* Hermana Muerte a Goita què fan, ara!
# Pedro Solís García

Pedro Solís García (Barcelona, 15 d'octubre de 1968) és un director i guionista espanyol de produccions de animació 3D, guardonat amb dues Premis Goya al millor curtmetratge d'animació per La bruxa (2011) i Cuerdas (2014).

## Biografia

Encara que neix a Barcelona, la seva família es trasllada a viure a Guadalajara quan ell compta amb tres anys. És en aquesta ciutat on desenvolupa els seus estudis de grau superior de tècnic electrònic.
Sempre atret pel món de l'animació i la tecnologia dedica llargues nits a aprendre el maneig del modelatge en 3D. L'any 1998 decideix canviar l'estabilitat d'un lloc fix per a llançar-se treballar en el sector del videojoc, en el qual ha desenvolupat diferents tasques, sent des d'artista 3D a coproductor en nombrosos títols per a PC i consoles.
El salt al cinema el dona de la mà del personatge Tadeu Jones, en col·laborar en el disseny d'escenaris en els curts d'animació Tadeo Jones i Tadeo Jones y el sótano maldito d'Enrique Gato.
L'any 2008 comença una nova marxa com a Director de Producció en Lightbox Entertainment, on col·labora en títols com “Les aventures de Tadeu Jones” en 2012, l'aventura espacial “Atrapa la bandera” (2015) i la seqüela de l'èxit del 2012 "Tadeu Jones 2: El secret del rei Mides” (2017), distribuïdes internacionalment per Paramount Pictures.
La bruxa, la seva primera pel·lícula, com a director i guionista, va ser guardonada amb el Goya al millor curtmetratge d'animació. i alguns altres premis importants.
Cuerdas és el seu segon curtmetratge com a guionista i director. Amb ell ha aconseguit el Premi Goya 2014 al Millor curtmetratge d'Animació i un ampli nombre de premis i reconeixements entre els quals destaca el “Guinness World Record” al curtmetratge d'animació més premiat de la història.

## Filmografia

| Any | Títol | Lloc | Empresa |
| 2017 | Tadeu Jones 2: El secret del rei Mides | Director de Producció | Lightbox |
| 2015 | Atrapa la bandera | Director de Producció | Lightbox |
| 2013 | Cuerdas | Director | La Fiesta PC |
| 2012 | Les aventures de Tadeu Jones | Director de Producció | El Toro, Lightbox, Ikiru |
| 2010 | La bruxa | Director | La Fiesta PC |
| 2007 | Tadeo Jones y el sótano maldito | Sets&Props | La Fiesta PC |
| 2004 | Tadeo Jones | Sets&Props | La Fiesta PC |

## Referències

* ↑ 'Cuerdas'. «Equipo de 'Cuerdas'». Arxivat de l'original el 5 de maig de 2014. [Consulta: 5 maig 2014].
* ↑ IMDB. «Pedro Solís García». [Consulta: 13 juliol 2017].
* ↑ Academia del Cine Español. «Premio Goya» (en castellà), 13-02-2011. [Consulta: 5 maig 2014].
* ↑ Academia del Cine Español. «Premio Goya» (en castellà), 09-02-2014. [Consulta: 5 maig 2014].
* ↑ "El Blog del Cine Español". «Premio Guinness». [Consulta: 13 juliol 2017].
# Omaguaca

Els omaguacas foren els membres del poble indígena que habitava l'actual zona de Tilcara i Humahuaca, a Jujuy, coincidint principalment a la Trencada d'Humahuaca. En el període prehispànic la regió umawaca o omaguaca, comprenia la vasta zona dels afluents i rius que de les conques del riu Gran, Lavayen, San Francisco (Jujuy); riu Zenta, Iruya, Lipeo, Bermejo (Salta); riu Tarija i Bermejo en el departament de Tarija a Bolívia i coincidia en l'anomenada Cultura Humahuaca.
Els omaguacas o humahuacas integraven una confederació d'ètnies dedicades a l'agricultura (principalment del dacsa), en un gran desenvolupament del teixit i la canterera. Fonien metalls com el bronze, en el qual feien armes i altres instruments. Construïen andanes de cultius a la manera incaica, ja que la regió que habitaven era de sol pedregós.
Domesticaven les llames. Els seus habitatges, de forma quadrangular, eren construïts amb pedres i trespolades amb palla i fang. Entre moltes altres, pertanyien a la confederació diverses parcialitats, com els dels humahuacas pròpiament dits, els uquias, els purmamarcas, els tilcaras, els tumbayas, els tilianes, els yalas, els yavis, els chuyes, els quilatas, els casabindos i els argamasas.
El sector nord dels omaguaca confinava amb la parcialitat atacamenya dels lipe, a l'oest també confinaven amb els atacamenys, el sector sud era una àrea de transició en la qual es trobaven parcialitats com les dels jujuies, ocloyas i pulares que s'incloïen netament en el conjunt diaguita, en aquest sentit els omaguacas han sigut diferenciats parcialment dels diaguitas per tindre una conjunció cultural (i genètica) en poblacions atacamenyes i inclòs arawak com la dels hui nomenats chané i potser remotament huarpida com la dels tomatas. Avui dia el pobla omaguaca és considerat com a part del grup Kolla.
El més famós dels caps omaguacas, va ser Viltipoco, cacic de Tilcara i Purmamarca, un valent guerrer que feu front als espanyols.
Els yufis (i també els hutangeros) foren un grups de chichas que es rebel·laren contra el cap de la tribu (tambuka) i van anar a viure a les planes, lluny del seu domini. Les malalties i les feres delmaren aquest grup escindit i van acabar amb ells. A l'arribada dels espanyols, en la llacova d'Humahuaca es trobaven també alguns nuclis de mitimaes, parcialitats dels chichas de Bolívia tals com els churumatas, paypayas, i altres, que serviren com a barrera de contenció contra els chiriguanos. Al seu torn, eixos grups mitimaes serviren com a via de penetració de la llengua quítxua.
El poble omaguaca utilitza la wiphala com a bandera, i també una de blanca, generalment amb la inscripció "pueblo Omaguaca presente" i un símbol.
# Filó d'Enos

Filó (en llatí Philon, en grec antic Φίλων) fou un mercenari grec nadiu d'Enos a Tessàlia, al servei d'Alexandre el Gran, que havia situat els mercenaris a l'alta Àsia.
A la mort del rei, els mercenaris desitjosos de tornar al seu país, van abandonar les colònies i es van reunir en nombre de vint mil infants i tres mil cavallers elegint per cap a Filó. Van ser derrotats per Pitó enviat contra ells pel regent Perdicas d'Orèstia. Els que van quedar vius es van sotmetre, però van ser massacrats bàrbarament pels macedonis complit les ordres estrictes de Perdicas, segons Diodor de Sicília. Segurament en aquests fets va morir el mateix Filó tot i que la seva mort no s'esmenta expressament.

## Referències

* ↑ 2.Philon a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 306